Poročilo tabora v Chamonixu
V tednu od 5.8. do 12.8. je potekal tabor odseka v Chamonixu. Tabora smo se udeležili štirje člani odseka.

Prvotno željo, da bi nad ledenik Argentiere odšli že v ponedeljek je pokvarilo vreme, ki pa je bilo nato do konca tedna stabilno in sončno. Tako smo ponedeljek preživeli v dolini (trgovine, vodniški urad, ...) in se v torek vsi s prvo gondolo odpravili na Grands Montets, od tam pa peš proti koči Argentiere. Tabor / šotore smo si postavili na moreni nad kočo, do sten Aig du Refuge in Aig du Genepy pa imeli 5 – 15 min dostopa. V teh stenah smo v navezah Jaka - Matic in Tina - Matija plezali delno opremljene smeri naslednja dva dneva.

V četrtek smo se odpravili v dolino, kjer smo prespali v prijaznem in poceni kampu v Argentieru. Zaradi težav s kolenom se je Tina odločila, da bo ostala v dolini.
V petek popoldne smo se Jaka, Matic in Matijai z gondolo odpravili na Plan d'Aiguille in dostopili do bivaka pod Aig de Blaitierom, kjer smo v soboto plezali in sestopili nazaj do bivaka, v nedeljo pa v dolino.
Zaradi slabših razmer v višje ležečih stenah, vsi prvotni plani niso bili izpolnjeni, vendar smo se kljub temu naplezali in plezali na področju (Argentiere), kjer še nismo bili.
Udeleženci:
Tina Leskošek

Jaka Rovan

Matic Standeker

Matija Valič

Smeri:

Aig du Refuge – Le gateau de riz

Aig du Refuge – T'es qui toua

Aig du Genepy – Arete du Genepy

Aig de Blaitiere (Pilier Rouge) – Nabot Laon (do vrha Pointe Breche)

